Szentmártonkáta Önkormányzat Képviselő-testülete

H E L Y B E N

**Tisztelt Képviselő-testület!**

Az előterjesztéshez mellékleten csatolom az önkormányzati képviselők tiszteletdíjáról.

szóló rendelet tervezetet.

A helyi rendeletek előkészítésében való társadalmi részvételről szóló 17/2012.(IX.14.) önkormányzati rendelet előírásai szerint a rendelet-tervezet társadalmi véleményezésre lett bocsájtva. A lakosság részéről észrevétel, javaslat nem érkezett.

A rendelet-tervezet a Pénzügyi és Jogi Bizottság javaslata alapján készült, a bizottság azt véleményezte.

A jogalkotásról szóló 2010. évi CXXX. törvény 17. §-ában előírt **előzetes hatásvizsgálat** értelmében:

1. A rendelet társadalmi hatása: -
2. Gazdasági hatása: -
3. Költségvetési hatása: -
4. Környezeti, egészségi következményei: -
5. Adminisztratív terhek: Nem jelentkeznek.
6. A rendeletalkotás szükségességét indokolták, a jogalkotás elmaradásának várható következményei:-
7. A rendelet alkalmazásához szükséges személyi, szervezeti, tárgyi és pénzügyi feltételek:

rendelkezésre állnak.

Kérem, hogy szíveskedjenek meghozni a döntésüket. A rendelet elfogadásához minősített szótöbbség szükséges.

Szentmártonkáta, 2017. március 20.

Dr.Illés Zsuzsanna

jegyző

**TERVEZET**

**Szentmártonkáta Nagyközség Önkormányzata**

**../2017.(...) önkormányzati rendelete**

**az önkormányzati képviselők tiszteletdíjáról.**

Szentmártonkáta Nagyközség Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 35.§ (1) bekezdésében foglalt felhatalmazás alapján az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el:

**1.§** (1) A rendelet hatálya kiterjed a települési képviselőkre, a bizottságok képviselő, nem képviselő tagjaira.

(2) Nem terjed ki a rendelet hatálya a polgármesterre, az alpolgármesterre akiknek a járandóságáról a képviselő-testület külön rendelkezik.

**2.§** A képviselő-testület tiszteletdíjat állapít meg Szentmártonkáta Nagyközség Önkormányzat

képviselőinek, a bizottságok képviselő és nem képviselő tagjainak.

**3.§**A tiszteletdíj mértéke:

a) A képviselő, bizottsági elnök bruttó 120.000,-Ft/hó,

b) A képviselő, bizottsági tag bruttó 75.000,-Ft/hó,

c) képviselő (nem bizottsági tag) bruttó 43.000,-Ft/hó,

d) A bizottság nem képviselő tag bruttó 35.000,- Ft/hó.

**4.§** (1)A tiszteletdíj a jelenléti ív alapján minden hónapot követő hó 15 napjáig kerül kifizetésre.

(2) Ha a tagok nem jelennek meg az ülésen és távolmaradásukat nem igazolják a polgármesternek, akkor ezen ülések után tiszteletdíjban nem részesülnek.

(3) A tiszteletdíj havi összegének a kiszámításánál rendkívüli, munkaterv szerinti (rendes) bizottsági és képviselő-testületi ülések egy egységnek tekintendők.

**5.§** (1) E rendelet kihirdetését követő napon lép hatályba, rendelkezéseit 2017.január 1-től kell alkalmazni.

(2) A rendelet hatályba lépésével egyidejűleg az önkormányzati képviselők tiszteletdíjáról szóló 17/2014.(XII.19.) önkormányzati rendelet és az ezt módosító 13/2015.(V.29.) önkormányzati rendelet hatályát veszti.

Szentmártonkáta, 2017. március 30.

Fodor Zoltán Dr. Illés Zsuzsanna

polgármester jegyző

**Záradék:**

A rendelet kihirdetésre került 2017. ……-n.

Szentmártonkáta, 2017.március ...

Dr. Illés Zsuzsanna

jegyző

**I. Általános indokolás**

*Magyarország helyi önkormányzatairól szóló 2011. évi CLXXXIX. törvény 35.§(1 bekezdése kimondja: „ A képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.*

*(1a)[[1]](#footnote-1) A fővárosi közgyűlés fővárosi kerületi polgármester tagjai számára közgyűlési tagságukért tiszteletdíjat, költségtérítést, költségátalányt és egyéb juttatást nem állapíthat meg.*

*(2) Ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.*

*(3) Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.*

*(4) Az önkormányzati képviselő tiszteletdíja és egyéb juttatása közérdekből nyilvános adat.”*

**II. Részletes indoklás**

1-5. §-hoz

*A rendelet a tiszteletdíj összegéről, feltételeiről, kifizetéséről rendelkezik.*

Az előterjesztést a Pénzügyi és Jogi Bizottság véleményezi.

1. [↑](#footnote-ref-1)